Η **Μπαρμπάρα Χουλανίτσκι** (πολωνικά: Barbara Hulanicki) (γενν. 1936) είναι Πολωνή-Αγγλίδα σχεδιάστρια μόδας, περισσότερο γνωστή ως ιδρύτρια του καταστήματος ρούχων Biba.

Καριέρα
-------

Η Χουλανίτσκι γεννήθηκε στη Βαρσοβία της Πολωνίας από Πολωνούς γονείς. Ο πατέρας της, Βίτολντ Χουλανίτσκι, δολοφονήθηκε από τη στρατιωτική οργάνωση Λέχι στην Ιερουσαλήμ το 1948 και η οικογένεια μετακόμισε στο Μπράιτον της Αγγλίας. Ενώ σπούδαζε από το 1954 έως το 1956 στη Σχολή Τεχνών του Πανεπιστημίου του Μπράιτον, η Χουλανίτσκι κέρδισε το διαγωνισμό του Evening Standard το 1955 για ρούχα παραλίας. Ξεκίνησε την καριέρα της στη μόδα ως ανεξάρτητη εικονογράφος μόδας για διάφορα περιοδικά, συμπεριλαμβανομένων των Vogue*,* Tatler και Women's Wear Daily*.*

Η Χουλανίτσκι πούλησε τα πρώτα της σχέδια μέσω μιας μικρής επιχείρησης με ταχυδρομική παραγγελία, τα οποία εμφανιζόταν στις στήλες μόδας των εφημερίδων όπως η London *Daily Mirror*. Το 1964, άνοιξε το κατάστημά της, Biba, στην περιοχή Κένσινγκτον του Λονδίνου, με τη βοήθεια του αείμνηστου συζύγου της, Στίβεν Φιτς-Σίμον. Το κατάστημα έγινε σύντομα γνωστό για την «κομψά παρακμιακή ατμόσφαιρά του» και τη διακόσμηση εμπνευσμένη από την Αρ Νουβό και την Αρ Ντεκό. Έγινε στέκι για καλλιτέχνες, αστέρες του κινηματογράφου και ροκ μουσικούς, συμπεριλαμβανομένων των Μικ Τζάγκερ και The Rolling Stones, Ντέιβιντ Μπόουι, Μαριάν Φέιθφουλ και Κάθι ΜακΓκάουαν, παρουσιάστριας του βρετανικού τηλεοπτικού προγράμματος pop/rock *Ready Steady Go!*. Στο κατάστημα, μια νεαρή πελατεία αγόρασε προσιτές μίνι φούστες, καπέλα από τσόχα, πουπουλένια μπόας, βελούδινα παντελόνια και unisex μπλουζάκια βαμμένα σε πλούσια, απαλά χρώματα. Η Άννα Γουίντουρ ξεκίνησε τη μόδα στα 15 της ως υπάλληλος της Biba.

Μετά το κλείσιμο του καταστήματος το 1975, η Χουλανίτσκι μετακόμισε στη Βραζιλία, όπου άνοιξε πολλά άλλα καταστήματα. Συνέχισε να σχεδιάζει για ετικέτες όπως οι Fiorucci και Cacharel και από το 1980 έως το 1992 σχεδίασε μια σειρά παιδικών ενδυμάτων, τη Minirock, με άδεια για την ιαπωνική αγορά. Το 1981 άνοιξε ένα νέο κατάστημα στο Ηνωμένο Βασίλειο. Το 1987 μετακόμισε στο Μαϊάμι της Φλόριντα, όπου άνοιξε μια επιχείρηση εσωτερικής διακόσμησης, σχεδιάζοντας ξενοδοχεία για τον Κρις Μπλάκγουελ στην Τζαμάικα και τις Μπαχάμες. Έχει σχεδιάσει ταπετσαρίες για την αλυσίδα καταστημάτων Habitat στην Ευρώπη και λάνσαρε μια σειρά μόδας και σπιτιού στην Ινδία, καθώς και ταπετσαρίες στο ευρέως αναγνωρισμένο στυλ της Αρ Ντεκό για την Graham & Brown.

Η βρετανική εταιρεία λιανικής Topshop άνοιξε ένα κατάστημα στη Νέα Υόρκη τον Απρίλιο του 2009 και αργότερα τον ίδιο μήνα λάνσαρε μια συλλογή με σχέδια της Χουλανίτσκι. Δημιούργησε μια συλλογή για το Topshop με φορέματα και μπλούζες από σιφόν που θυμίζουν το αυθεντικό στυλ της Biba μαζί με πολλά κομμάτια ζέρσεϊ τυπωμένα με τις αυθεντικές της εικονογραφήσεις, μπικίνι και ένα κομμένο σουέτ σακάκι. Τον ίδιο μήνα, μια τσάντα στο στυλ της Αρ Ντεκό κατασκευάστηκε από την ιταλική εταιρεία Coccinelle. Σχετικά με τη σκηνή του ντιζάιν το 2009, η Χουλανίτσκι είπε: «Υπάρχει πολύ μικρή διαφορά σήμερα σε αντίθεση με τη δεκαετία του '70, αν και υπάρχουν πολύ περισσότερες επιλογές τώρα. Και οι δύο περίοδοι μοιράζονται τον ίδιο ενθουσιασμό, αν πατήσετε τα σωστά κουμπιά».

Τον Δεκέμβριο του 2013, ήταν καλεσμένη στο Desert Island Discs του BBC Radio 4, όπου η κορυφαία επιλογή της ήταν το «The Girl from Ipanema» των Σταν Γκετς και Ζοάο Γκιλμπέρτο, με φωνητικά από την Άστρουντ Ζιλμπέρτο. Το Σεπτέμβριο του 2015, έδωσε συνέντευξη στο *HARDtalk* του BBC TV. Η ίδια έχει πει: «Τώρα όποτε τελειώνω κάτι, βγάζω μερικές φωτογραφίες και λέω «αντίο». Όταν χάνεις τα πάντα, συνειδητοποιείς ότι το μόνο πράγμα που έχεις είναι αυτό που έχεις στο κεφάλι σου».

Το 2009, ο βρετανικός όμιλος πολυκαταστημάτων House of Fraser αγόρασε τα δικαιώματα της ετικέτας Biba. Το 2014, η Χουλανίτσκι συμφώνησε να υπηρετήσει ως σύμβουλος για την Biba, την πρώτη φορά από το 1975 που είχε εμπλακεί με την επωνυμία που δημιούργησε.

Το 2021, η Χουλανίτσκι ξεκίνησε ένα νέο εγχείρημα με την εταιρεία εικονικής πραγματικότητας, BrandLab360, για τη δημιουργία μιας νέας ετικέτας με τίτλο «Hula». Η νέα μάρκα θα πωλείται αποκλειστικά σε εμπορικούς αγοραστές στον ψηφιακό εκθεσιακό χώρο του BrandLab 360 και δημιουργήθηκε μετά τη συνάντηση της Χουλανίτσκι με τους ιδρυτές της πλατφόρμας στο Μαϊάμι, όπου εδρεύει τώρα.

Βραβεία
-------

Η Χουλανίτσκι έλαβε τίτλο του Επίτιμου Διδάκτορα από το Πανεπιστήμιο Χέριοτ-Βατ το 2010.

Η Χουλανίτσκι επαινέθηκε ως Αξιωματικός του Τάγματος της Βρετανικής Αυτοκρατορίας στα Βραβεία Πρωτοχρονιάς του 2012 για υπηρεσίες στη βιομηχανία της μόδας.

Παραπομπές
----------

1. 1 2  *Czech National Authority Database*. xx0241193. Ανακτήθηκε στις 1  Μαρτίου 2022.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb15077654k. Ανακτήθηκε στις 10  Οκτωβρίου 2015.
3. ↑  (Αγγλικά) *The Fashion Model Directory (FMD)*. barbara-hulanicki. Ανακτήθηκε στις 4  Απριλίου 2022.
4. ↑  Ανακτήθηκε στις 27  Μαΐου 2020.
5. ↑  www.thersa.org/about/royal-designers-for-industry/current-royal-designers-for-industry. Αρχειοθετήθηκε από το πρωτότυπο στις 9  Ιανουαρίου 2021. Ανακτήθηκε στις 9  Ιανουαρίου 2021.
6. ↑  'Most girls want to be thin – enjoy it while you can BBC News. 3 September 2015
7. 1 2  Sherwood, Harriet (11 Dec 2011). «Mystery of father's murder may soon be over for Biba's Barbara Hulanicki». *The Guardian*. .
8. ↑  Ginor, Isabella; Remez, Gideon (2010). «A Cold War Casualty in Jerusalem, 1948: The Assassination of Witold Hulanicki». *Israel Journal of Foreign Affairs* **4**: 135-156. doi:10.1080/23739770.2010.11446622.
9. ↑  «Hardeep Singh Kohli, Dr Pamela Stephenson, Alan Root, Barbara Hulanicki, Nadine Mortimer-Smith, Midweek – BBC Radio 4».
10. ↑  Hall, Duncan (21 September 2012). «Biba And Beyond: Barbara Hulanicki». *The Argus (Brighton)*. .
11. 1 2 3 4 5 6 7  Elizabeth Lomas· Archive of Art and Design (Great Britain) (2001). *Guide to the Archive of Art and Design, Victoria & Albert Museum*. Taylor & Francis. σελ. 142. ISBN 978-1-57958-315-6.
12. ↑  Sawer, Patrick (30 May 2015). «Fashion's ice queen Anna Wintour opens up about family». *Daily Telegraph*. .
13. 1 2  «V&A · Biba». *Victoria and Albert Museum*.
14. ↑  Espinosa, Renata (23 Απριλίου 2009). «Biba Founder Barbara Hulanicki Returns to Fashion with Topshop». *Fashion Wire Daily*. Αρχειοθετήθηκε από το πρωτότυπο στις 16 Μαΐου 2009.
15. ↑  «Desert Island Discs: Barbara Hulanicki». BBC. 8 Δεκεμβρίου 2013. Ανακτήθηκε στις 13 Δεκεμβρίου 2013.
16. ↑  Bergin, Olivia (3 November 2014). «Barbara Hulanicki to return to Biba label after 39 years». *The Daily Telegraph*. Αρχειοθετήθηκε από το πρωτότυπο στις 4 November 2014.. Ανακτήθηκε στις 4 November 2014.
17. ↑  «How Biba Founder Barbara Hulanicki Rewrote the Rules of Fashion». *W Magazine* (στα Αγγλικά). Ανακτήθηκε στις 1 Απριλίου 2022.
18. ↑  Roberts, Lauretta (25 Φεβρουαρίου 2021). «Biba founder Barbara Hulanicki is back with a new label HULA». *TheIndustry.Fashion*. Ανακτήθηκε στις 7 Ιανουαρίου 2023.
19. ↑  «Heriot-Watt University News: Summer 2010» (PDF). Αρχειοθετήθηκε από το πρωτότυπο (PDF) στις 12 Απριλίου 2016.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 67829216
* LCCN: n82239488
* ISNI: 0000 0000 6735 5114
* GND: 129780839
* SUDOC: 088539091
* BNF: cb15077654k (data)
* NDL: 01146056
* NKC: xx0241193

 |

 |